C 293/40
HU
Az Európai Unió Hivatalos Lapja
2023.8.18.
8.2.
2018-ban Kelet-Európában a HIV-fertőzések több mint 80 %-a kábítószerfüggőket, többnyire nagyon fiatalokat és főként nőket érintett.
A fiatal nők jobban kitettek, mint a férfiak, többek között a prostitúció miatt, amely szorosan összefügg a kábítószer-használattal.
A nyugat-európai intravénás kábítószer-fogyasztók marginalizált csoportjai körében lokalizált HIV-járványokat is dokumentálták. 8.3.
A fogvatartottak körében az általános népességhez képest magasabb a kábítószer-fogyasztás aránya, és gyakoribbak a károsabb fogyasztási minták, beleértve a parenterális fogyasztást is, ami különösen kiszolgáltatottá teszi a fogvatartott kábítószerfüggőket. 8.4.
A kábítószerfüggők alacsony arányban férnek hozzá a teszteléshez, és nagyobb a valószínűsége annak, hogy későn diagnosztizálják őket.
Még Olaszországban is a HIV-fertőzés szempontjából tesztelt kábítószerfüggők aránya alacsony a helyi függőségi szolgáltatást igénybe vevők körében, akik HIV-vel kapcsolatos tünetek hiányában alacsony hajlandóságot mutattak a tesztelésre. 8.5.
A kábítószer-fogyasztók kezeléshez való hozzáférése tagadhatatlanul nagyon alacsony, bár országonként eltérő.
A becslések szerint összességében a kábítószerfüggők mindössze 8 %-a részesül antiretrovirális kezelésben, és az összes kezelt személy mindössze 20 %-a kábítószerfüggő.
Az általános népességen belüli HIV-fertőzöttekhez képest a kábítószerfüggők esetében kisebb a valószínűsége annak is, hogy szuppresszált vírusterhelést érnek el Ez annak tudható be, hogy a kábítószerfüggők körében alacsonyabb azoknak az aránya, akik alkalmazzák a kezelést, és az gyakran teljesen le is áll.
Ez a kábítószerfüggők HIV-pozitív populációja körében növeli az AIDS okozta elhalálozás kockázatát. 8.6.
A kábítószerfüggők hatékonyabb elérését célzó programokra van szükség ahhoz, hogy elérjük a HIV-kezeléshez való egyetemes hozzáférés biztosítására irányuló célt mind Európán belül, mind azon kívül. 9.
Más férfiakkal szexuális kapcsolatot létesítő férfiak (MSM) 9.1.
Összességében a más férfiakkal szexuális kapcsolatot létesítő férfiak az általános népességhez képest 27-szer nagyobb mértékben vannak kitéve a HIV-fertőzés kockázatának (6).
Egyes biológiai tényezők megkönnyítik a HIV-fertőzést.
A más férfiakkal szexuális kapcsolatot létesítő férfiak többsége a védekezés nélküli anális szexen keresztül fertőződik meg a HIV-vel, amely más szexuális gyakorlatokhoz képest a HIV-fertőzés szempontjából a legkockázatosabb módot jelenti.
Ebben a népességcsoportban a szexuális partnerek nagy száma és a rekreációs anyagok, ezen belül az intravénás kábítószerek széles körű használata (amelyek fogyasztása közben gyakran létesítenek szexuális kapcsolatot; ezt nevezik „chemsex”-nek) szintén hozzájárulhat ahhoz, hogy más férfiakkal szexuális kapcsolatot létesítő férfiak körében magas a HIV előfordulási aránya. 9.2.
Az antiretrovirális kezelés egyre szélesebb körű hozzáférhetősége, amely összességében a HIV terjedésének jelentős visszaszorulásához vezetett, nem volt ugyanilyen hatással a más férfiakkal szexuális kapcsolatot létesítő férfiak körében.
Ezzel szemben számos nyugati országban nőtt a HIV prevalenciája ebben a népességcsoportban az elmúlt években (7), és fokozatosan nőtt a más férfiakkal szexuális kapcsolatot létesítő férfiak között átadott fertőzésnek tulajdonítható esetek aránya is. 9.3.
Az óvszerhasználat segít megelőzni a HIV és más szexuális úton terjedő fertőzések átadását is; az óvszer használata azonban nem annyira elterjedt a kulturális, oktatási és ellátási akadályok miatt, amelyek a különböző társadalmi kontextusokat és egészségügyi szolgáltatásokat tükrözik. 9.4.
A megbélyegzés, a homofóbia és a hátrányos megkülönböztetés miatt számos országban és számos egyedi körülmény között különböző akadályok gátolják a megelőzési eszközökhöz való hozzáférést, ami megnehezíti az egészségügyi szolgáltatások igénybevételét és a megfelelő tájékoztatást.
Sok olyan eset van, amikor a büntető törvények bűnösnek tekintik az azonos nemű emberekkel szexuális kapcsolatot létesítő személyeket, és arra kényszerítik őket, hogy illegalitásba vonuljanak és elrejtsék szexuális irányultságukat, vagy ami még rosszabb, az identitásukat.
Még abban az esetben is, ha a jogszabályok nem nyíltan diszkriminatívak, a megbélyegzés és a félelem elriasztja az embereket a HIV-szolgáltatások igénybevételétől, így nem ismerik a HIV-fertőzés megelőzésére rendelkezésre álló eszközöket. 9.5.
A megbélyegzés a teszteléshez való hozzáférésre és a diagnosztizálásra is hatással van.
A más férfiakkal szexuális kapcsolatot létesítő férfiak közül sokan arról számoltak be, hogy félnek attól, hogy az egészségügyi szakemberek ítélkezni fognak felettük, és ezért elhalasztják a tesztelést, ami gyakran késői diagnózisokat eredményez.
Mivel nem tudnak a fertőzöttségükről, nem férnek hozzá antiretrovirális gyógyszerekhez, amelyek pedig amellett, hogy hatással vannak az érintettek egészségére, csökkentenék a szexuális partnerekre való átterjedés kockázatát is.
(6)
(7)
Bár a HIV-fertőzés kockázata világszerte magasabb a más férfiakkal szexuális kapcsolatot létesítő férfiak körében, a fertőzési arány földrajzi területenként eltérő: a más férfiakkal szexuális kapcsolatot létesítő férfiak teszik ki az összes újonnan bejelentett HIV-fertőzések 50 %-át Észak-Amerikában és Nyugat-Európában, a Latin-Amerikában bejelentett esetek 47 %-át, a Kelet-Európában, Ázsiában, a Közel-Keleten és Észak-Afrikában bejelentett esetek mintegy 20 %-át, az Afrikában bejelentett eseteknek pedig 12 %-át.
Nyugat-Európában 2010 és 2014 között csaknem 20 %-kal nőtt a HIV-pozitív emberek száma a más férfiakkal szexuális kapcsolatot létesítő férfiak körében.
Olaszországban a férfiak körében a legtöbb új HIV-diagnózis a más férfiakkal szexuális kapcsolatot létesítő férfiak népességcsoportjában fordul elő.